cyanic-selkie/wikianc huggingface dataset:
প্রহ্লাদপুর বাঙ্গার
জনসংখ্যার উপাত্ত
ভারতের ২০০১ সালের আদমশুমারি অনুসারে পেহ্লাদ পুর বাঙার শহরের জনসংখ্যা হল ১০,৫৪৮ জন। এর মধ্যে পুরুষ ৫৬%, এবং নারী ৪৪%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৬%, এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে পেহ্লাদ পুর বাঙার এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
লাইব্রেরি জেনেসিস
লাইব্রেরি জেনেসিস (লিবজেন) হলো একটি নথি আদান-প্রদান ভিত্তিক ছায়া গ্রন্থাগার ওয়েবসাইট যা শিক্ষায়তনিক সাময়িকীর নিবন্ধ, শিক্ষায়তনিক ও সাধারণ আগ্রহের বই, ছবি, কমিক, অডিওবই এবং ম্যাগাজিনের জন্য নিবেদিত। সাইটটি এগুলো বিনামূল্যে পেতে সহায়তা করে যা অন্যথায় ক্রয়-দেয়াল বা অন্য কোথাও ডিজিটাইজ করা হয়নি এমন অবস্থায় বিদ্যমান। লিবজেন নিজেকে "লিঙ্ক সংগ্রাহক" হিসাবে বর্ণনা করে, "সর্বজনীনভাবে উপলব্ধ পাবলিক ইন্টারনেট রিসোর্স থেকে সংগ্রহ করা" আইটেমগুলির একটি অনুসন্ধানযোগ্য ডাটাবেস এবং সেইসাথে "ব্যবহারকারীদের থেকে" আপলোড করা নথিগুলো প্রদান করে।
লিবজেন স্বত্বাধিকারযুক্ত কাজ, যেমন এলসেভিয়ারের সাইন্সডাইরেক্ট ওয়েব-পোর্টাল থেকে PDF সরবরাহ করে। এলসেভিয়ারের মতো প্রকাশকরা লাইব্রেরি জেনেসিসকে ইন্টারনেট পাইরেসির জন্য অভিযুক্ত করেছেন। অন্যরা দাবি করে যে শিক্ষায়তনিক প্রকাশকরা অন্যায়ভাবে সরকারি-অর্থায়নকৃত গবেষণা থেকে উপকৃত হন, যা গবেষকদের দ্বারা লিখিত; যাদের মধ্যে অনেকেই পাবলিক বিশ্ববিদ্যালয়ে নিযুক্ত। যেখানে লিবজেন তাদের গবেষণাকে বিতরণ করতে সাহায্য করছে যা আসলে তাদের অবাধেই পাওয়া উচিত ছিল।
ইতিহাস
লিবজেনের শিকড় রাশিয়ার অবৈধ গুপ্ত সামিজাট সংস্কৃতির সাথে সম্পর্কিত। এখানে কোনো কিছু ছাপানো কঠোরভাবে নিয়ন্ত্রিত হতো, সরকার-বিরোধী বুদ্ধিজীবীরা হাতে কপি ও খসড়া টাইপ করে গোপনে বিতরণ করত। এই ব্যবস্থা সোভিয়েট জেনারেল মিখাইল গর্বাচেভের আমলে ৮০-র দশকে বৈধতা লাভ করে। সেই সাথে কম দামের ডেস্কটপ কম্পিউটার ও স্ক্যানার এবং গবেষণার জন্য কম অর্থায়ন এই ব্যবস্থাকে দ্রুত ছড়িয়ে পরতে সাহায্য করে।
স্বেচ্ছাসেবকরা রাশিয়ার কম্পিউটার নেটওয়ার্ক ("রুনেট") এ ১৯৯০ এর দিকে আসে, যা শত শত এইরকম চেষ্টা ও অবদানে পরিপূর্ণ হয়ে যায়। গ্রন্থাগারিকগণ বিশেষভাবে সক্রিয় হয়। ধার করা পাসওয়ার্ড দিয়ে বৈজ্ঞানিক ও শিক্ষায়তনিক নিবন্ধ পশ্চিমা ইন্টারনেট উৎস থেকে নামিয়ে রুনেটে জমা করা শুরু করে।
২১শ শতাব্দীর শুরুর দিকে, ২০০৮ সালের আশেপাশে এই প্রচেষ্টাগুলো সম্মিলিত রূপ লাভ করে, যা লাইব্রেরি জেনেসিস(রূপান্তরিত গ্রন্থাগার) বা লিবজেন নাম লাভ করে। খুব দ্রুতই এটা library.nu এর সব সামগ্রী শোষণ করে নেয় এবং কার্যকর উত্তরসূরী হয়ে উঠে, যা ২০১২ সালে আইনগত জটিলতায় বন্ধ হয়ে যায়। ২০১৪ সালের মধ্যে ১২ লক্ষ ভুক্তিসহ এর আকার library.nu এর দ্বিগুণ হয়। ২৮ জুলাই ২০১৯ পর্যন্ত, লাইব্রেরি জেনেসিসের কাছে ২৪ লক্ষ বাস্তবতাভিত্তিক বই, ৮ কোটি বৈজ্ঞানিক সাময়িকীর নিবন্ধ, ২০ লক্ষ কমিক নথি, ২২ লক্ষ কাল্পনিক বই এবং ৪ লক্ষ সাময়িকী আছে।
২০২০ সালে এটি "libgen.fun" নামে ফর্ক বা আলাদা হয়, এর কারণ স্বরূপ অভ্যন্তরীণ গোলযোগ আছে বলে মনে করা হচ্ছে। এর ফলে, তথ্যভিত্তিগুলোর ক্ষেত্রে libgen.fun ও অন্যান্য লিবজেন ডোমেইনের মধ্যে ভিন্নতা আছে।
মোকদ্দমা
২০১৫ সালে, লাইব্রেরি জেনেসিস এলসেভিয়ারের সাথে একটি আইনি মামলায় জড়িয়ে পড়ে, যা লিবজেনকে মেধাস্বত্ব লঙ্ঘন এবং নিবন্ধ ও বইগুলোতে বিনামূল্যে অ্যাক্সেস দেওয়ার অভিযোগ আনে। জবাবে, লিবজেনের প্রশাসকরা এলসেভিয়ারকে জনসাধারণের অর্থায়নে পরিচালিত গবেষণা থেকে অর্থনৈতির লাভের জন্য অভিযুক্ত করেছেন, যা করদাতাদের টাকা দ্বারা পরিচালনা করা হয় বলে সকলের কাছে অবাধে উপলব্ধ হওয়া উচিত।
২০১৫ সালের অক্টোবরের শেষের দিকে, নিউইয়র্কের দক্ষিণ জেলার জেলা আদালত লিবজেনকে বন্ধ করার এবং ডোমেইন নাম(.org নাম) ব্যবহার স্থগিত করার নির্দেশ দেয়, কিন্তু সাইটটি বিকল্প ডোমেনের মাধ্যমে অ্যাক্সেসযোগ্য থাকে।
হোস্টিং দেশ
লিবজেন রাশিয়া এবং নেদারল্যান্ডস উভয় দেশে নিবন্ধিত বলে জানা গেছে, যা আইনি পদক্ষেপের জন্য উপযুক্ত এখতিয়ার অস্পষ্ট করে তুলেছে।
অবরোধ
লিবজেন যুক্তরাজ্যের বেশ কয়েকটি আইএসপি দ্বারা অবরুদ্ধ, তবে এই ধরনের ডিএনএস-ভিত্তিক অবরোধ এর ব্যবহার বাধা দেওয়ার জন্য খুব কম কাজ করে বলে দাবি করা হয়। এটি ফ্রান্স, জার্মানি, গ্রীস, ইতালি, বেলজিয়াম (যা বেলজিয়াম ফেডারেল পুলিশ ব্লকপেজে পুনঃনির্দেশ করে), এবং রাশিয়া (নভেম্বর ২০১৮-এ) দ্বারা অবরুদ্ধ।
ব্যবহার
২০১৪ এর শেষ অবধি, সাই-হাব, যা লক্ষ লক্ষ গবেষণাপত্র এবং বই বিনামূল্যে প্রদান করে, স্টোরেজ হিসাবে লিবজেনের উপর নির্ভর করতো। ব্যবহারকারীদের অনুরোধ করা কাগজগুলো লিবজেন থেকে অনুরোধ করা হয়েছিল এবং যদি পাওয়া যায় তবে সেখান থেকে পরিবেশন করা হয়েছিল, অন্যথায় সেগুলো অন্য উপায়ে আনা হয়েছিল এবং তারপরে লিবজেনে সংরক্ষণ করা হয়েছিল।
২০১৯ সালে আর্কাইভিস্ট এবং তথ্যের স্বাধীনতা কর্মীরা লিবজেনের তথ্য ভাণ্ডারকে আরো ভালো বপনের জন্য(সিডিং) এবং উপস্থাপনের জন্য একটি প্রকল্প চালু করেছিল। প্রকল্পের মুখপাত্র এবং সমন্বয়কারী 'শ্রাইন' এই প্রচেষ্টাটিকে "বিশ্বের জন্য স্থায়ী লাইব্রেরি কার্ড" এর একটি উপায় হিসাবে বর্ণনা করে এবং প্রতিবেদন করে যে "সবার কাছ থেকে ব্যাপকভাবে ইতিবাচক প্রতিক্রিয়া" পাওয়া গেছে। ২০২০ সালে, প্রকল্পটি আইপিএফএস ব্যবহার করে সাই-হাব এবং লাইব্রেরি জেনেসিসের সামগ্রী একটি পিয়ার-টু-পিয়ার ডিজিটাল লাইব্রেরি চালু করে।
আদিত্য শ্রীবাস্তব
আদিত্য শ্রীবাস্তব একজন ভারতীয় অভিনেতা ও মডেল । তিনি সিআইডি এর সিনিয়র ইন্সপেক্টর অভিজিৎ চরিত্রে অভিনয় করে ব্যাপক জনপ্রিয়তা অর্জন করেছেন । তিনি সিআইডি এর সবচেয়ে জনপ্রিয় অফিসার ।
জন্ম
আদিত্য শ্রীবাস্তব ২১ জুলাই ১৯৬৮ সালে জন্মগ্রহণ করেন । তার পিতার নাম ডি এন শ্রীবাস্তব । তার জন্মস্থান এলাহাবাদ, উত্তরপ্রদেশ , ভারত ।
পারিবারিক জীবন
আদিত্য শ্রীবাস্তব মানসি শ্রীবাস্তবকে বিয়ে করেছেন । তিনি দুই কন্যার জনক । তার দুই কন্যার নাম যথাক্রমে আরশি শ্রীবাস্তব ও অদিতি শ্রীবাস্তব ।
অভিনয় জীবন
এলাহাবাদ বিশ্ববিদ্যালয় থেকে গ্র্যাজুয়েশন করার সময়, আদিত্য শ্রীবাস্তব সংগীত সমিতি, সিভিল লাইন, এলাহাবাদ এ থিয়েটার নাটক মঞ্চস্থ করা শুরু করেছিলেন । তিনি অভিনয় জীবনে দক্ষতা অর্জন করতে ১৯৮৯ সালে দিল্লিতে চলে এসেছিলেন এবং বেশিরভাগ সময় শ্রী রাম সেন্টার অফ পারফর্মিং আর্টস-এর নাট্যকর্মে জড়িত ছিলেন । শেখর কাপুরের আলোচিত ব্যান্ডিট কুইন সিনেমায় তিনি প্রথম অভিনয় করেছেন , যেখানে তিনি পুতিলাল চরিত্রে অভিনয় করেছিলেন । এর পরে, তিনি ১৯৯৫ সালে মুম্বাই চলে এসেছিলেন । তিনি ব্যোমকেশ বক্সী ও আহট এ মুখ্য পর্বের ভূমিকা পালন করেছিলেন ।  কমেডি সার্কাস কা নয়া দৌড় , ৯ মালাবার হিল এবং  ইয়ে শাদি না হো শক্তি ইত্যাদি টিভি সিরিয়ালে তিনি পূর্ণ-বিশিষ্ট এবং বিশিষ্ট চরিত্রে অভিনয় করেছিলেন । ১৯৯৭ সালে চলচ্চিত্র করতে তিনি টিভি সিরিয়াল থেকে বিরতি নিয়েছিলেন । পরে তাকে সিআইডিতে এ অভিনয় করার অফার দেওয়া হয়েছিল ১৯৯৯ সালে । ''বি.পি. সিং তাকে সত্য এ লক্ষ্য করার পরে এই অফারটি দিয়েছিলেন । সিনিয়র ইন্সপেক্টর অভিজিৎ এর চরিত্রে অভিনয় করতে তাকে আশুতোষ গোয়ারিকর এর (সিআইডিতে ইন্সপেক্টর ভিরেনের চরিত্রে অভিনয় করেছেন) স্থলে নেয়া হয় । যদিও তিনি ততক্ষণে সিআইডি এর একটি পর্বে (দ্য কেস অফ দ্য স্টোলেন গান) একজন অপরাধী পরেশের চরিত্রে অভিনয় করেছিলেন। তিনি প্রাথমিকভাবে সিআইডিতে অভিনয় করতে অনিচ্ছুক ছিলেন । তিনি মাত্র ২৬টি পর্বের জন্য চুক্তিবদ্ধ হয়েছিলেন, যা পরে বৃদ্ধি পেয়েছিল। সিনিয়র ইন্সপেক্টর অভিজিৎ হিসাবে সিআইডিতে'' তাঁর প্রথম পর্বটি ছিল দ্য কেস অফ দ্য স্টোলেন ডায়নামাইট । আজ তিনি অনুষ্ঠানের অন্যতম স্তম্ভ এবং সবচেয়ে জনপ্রিয় অফিসার । ইতিমধ্যে তিনি অনেকগুলি চলচ্চিত্রও করেছিলেন । ২০০৫ সালে তাকে হংসল মেহতার দিল পে মাত লে ইয়ার!! এ পুরুষ চরিত্রে অভিনয় করার প্রস্তাব দেওয়া হয়েছিল, কিন্তু পরে মনোজ বাজপেয়ীর ঐ চরিত্রে অভিনয় করা হয়েছিল । একক পুরুষ নায়ক চরিত্রে অভিনয় করার মতো তাঁর প্রথম ছবি ''দিল সে পুচ .. কিধার জানা হ্যায় । যদিও এটির অনেক বাণিজ্যিক ব্যর্থতা ছিল, কারণ সান প্রযোজনা ঘর  প্রচারগুলি প্রকাশের সিদ্ধান্ত নিয়েছে, এটি তার অভিনয়ের জন্য সমালোচকদের কাছে প্রশংসা অর্জন করেছিল।  তাঁর নায়ক হিসেবে আরও একটি অভিনীত চলচ্চিত্র কালো ।  কালো''র শুটিং চলাকালীন একটি বাস দুর্ঘটনায় কাঁধে আঘাত পেয়েছিলেন তিনি । আন্তর্জাতিকভাবে, তিনি দিল সে.., মোহনদাস , দানশ , সত্য , মাতৃভূমি , ব্ল্যাক ফ্রাইডে এবং গুলাল এর মতো ছবিতে তাঁর কাজের জন্য বেশি পরিচিত, এগুলি সবই আন্তর্জাতিক চলচ্চিত্র উৎসব সার্কিটে সাফল্যের সাথে ছড়িয়ে পড়ে , যেগুলো তাকে সমালোচকদের কাছে অপ্রতিদ্বন্দ্বী আসনে বসায় ।  তিনি অন্যান্য অনেকগুলি চলচ্চিত্র করেছিলেন এবং সমালোচকদের দাবি অনুসারে সেগুলির প্রতিটিতে তাঁর উপস্থিতি জানান দিয়েছিলেন । তাঁর শো সিআইডির দ্য ইনহেরিটেন্স নামক পর্বটি গিনেস বুক অব ওয়ার্ল্ড রেকর্ডসে ছিল । সেখানে দীর্ঘতম ধারাবাহিকের শুটিংয়ের জন্য যাদের নাম উল্লেখ করা হয়েছে তাদের মধ্যে তিনিও রয়েছেন । এটি তার জীবনের একটি বিরল অর্জন । একটি গান সিআইডির একটি পর্বের জন্য রেকর্ড করা হয়েছিল ,যা ২১ জানুয়ারী ২০১২ এ প্রচারিত, যা ছিল আদিত্য শ্রীবাস্তব এবং তাঁর সহকর্মী শিবাজী সতম এবং দয়ানন্দ শেঠিদের গাওয়া একটি লোলি গান । ২০১৪ তে , দাতব্য প্রতিষ্ঠানের জন্য অর্থ সংগ্রহের জন্য আদিত্য শ্রীবাস্তব , শিবাজি সত্যম , দয়ানন্দ শেঠি এবং নরেন্দ্র গুপ্ত উপস্থিত ছিলেন কৌন বনেগা ক্রোড়পতি অনুষ্ঠানে । টেলিভিশন ইন্ডাস্ট্রিতে তার দীর্ঘদিন কাজের কারণে এক বিরতির পরে, তিনি আবার বড় পর্দায় ফিরে এসেছিলেন । বর্তমানে সিআইডি আপাতত বন্ধ থাকার কারণে তিনি বড় পর্দার দিকে মনোযোগী হয়েছেন ।
সিআইডি এর সিনিয়র ইন্সপেক্টর অভিজিৎ হিসেবে
সিআইডির সিনিয়র ইন্সপেক্টর অভিজিৎ চরিত্রে অভিনয় করেছেন তিনি । তিনি সিআইডির সবচেয়ে জনপ্রিয় অভিনেতা । মূলত দলে যোগ দিয়েছেন ইন্সপেক্টর ভিরেনের স্থলাভিষিক্ত হয়ে। আরেক সিনিয়র ইন্সপেক্টর দয়ার সাথে তার গভীর বন্ধুত্ব । বেশ বড় কিছু বিপদে দয়া তার জীবন বাঁচিয়েছেন। অফিসারদের মধ্যে তিনি সেরা যিনি যথেষ্ট বুদ্ধিমান এবং সৎ সিআইডি অফিসার । তিনি সিআইডির সদস্যদের মধ্যে সেরা একজন শুট্যার যিনি চোখ বন্ধ করে আওয়াজ শুনে নিখুঁত নিশানায় গুলি করতে পারেন।ফরেনসিক ল্যাবের সহকারী ডা. তারিকার প্রতি আলাদা দূর্বলতা আছে তার । সিনিয়র ইন্সপেক্টর অভিজিৎ চরিত্রে অভিনয়ের পূর্বে ১৯৯৮ সালে একটি পর্বে তিনি ভিলেন চরিত্রে অভিনয় করেছেন। প্রতি এপিসোডে অভিনয় করতে আদিত্য শ্রীবাস্তব নেন ৮০ হাজার থেকে ১ লক্ষ টাকা । সিনিয়র ইন্সপেক্টর অভিজিৎ চরিত্রে অভিনয় করা আদিত্য শ্রীবাস্তবকে শুরুতে সিআইডি শো-তে অপরাধী হিসাবে পরিচয় দেওয়া হয়েছিল (৩৯ ও ৪০ পর্বে - দ্য কেস অফ দ্য স্টোলেন গান) । পরে তাকে দলে অন্তর্ভুক্ত করা হয়েছিল (পর্ব ৭৩ ও ৭৪ - দ্য কেস অব দ্য স্টোলেন ডায়নামাইট)। "আমি কেবল ২৬টি পর্বই করতে রাজি হয়েছিলাম। ১৯৯৯ সালে, আমি কিছু ছবিও করছিলাম, এবং বি.পি. সিং স্যার যেভাবে ইচ্ছা তেমন আসার জন্য নমনীয়তা দিয়েছিলেন। তবে আমি আমি অভিজিৎ চরিত্রে উপভোগ করতে শুরু করেছি, এবং তাই আমি সিআইডিতে অভিনয় করা চালু রাখলাম", শ্রীবাস্তব বললেন । সিনিয়র ইন্সপেক্টর অভিজিৎ হিসেবে আদিত্য শ্রীবাস্তব আরও কিছু শো-তে অভিনয় করেছেন । যেমন: সিআইডি :স্পেশাল ব্যুরো , আদালত , তারক মেহতা কা উল্টা চশমা ইত্যাদি । এসব শো সিনিয়র ইন্সপেক্টর অভিজিৎ হিসেবে আদিত্য শ্রীবাস্তবকে আরও বেশি জনপ্রিয়তা এনে দিয়েছে ।
রাষ্ট্রীয় একতা দিবস
রাষ্ট্রীয় একতা দিবস (National Unity Day) হল সর্দার বল্লভভাই প্যাটেলকে শ্রদ্ধাঞ্জলি জ্ঞাপন করার জন্য ভারত সরকারের সূচনা করা একটি  দিবস। ২০১৪ সালে প্রধানমন্ত্রী নরেন্দ্র মোদী  এই দিবসের শুভারম্ভ করেছিলেন। প্রতি বছর ৩১ অক্টোবর অর্থাৎ সর্দার বল্লভভাই প্যাটেলের জন্মবার্ষিকীতে এই দিনটি পালন করা হয়।
উদ্দেশ্য
ভারতের স্বরাষ্ট্র মন্ত্রকের আনুষ্ঠানিক বিবৃতিতে বলা হয়েছে যে জাতীয় ঐক্য দিবস দেশের একতা, অখণ্ডতা এবং সুরক্ষার জন্য, প্রকৃত এবং সম্ভাব্য হুমকির বিরুদ্ধে লড়াই করার জন্য আমাদের জাতির অন্তর্নিহিত শক্তি এবং স্থিতিস্থাপকতা পুনরায় নিশ্চিত করার একটি সুযোগ দেবে। এই দিনটিতে আমাদের দেশের একতা, সংহতি এবং নিরাপত্তা যে কোনও মূল্যে রক্ষা করার বার্তা পৌঁছে দেওয়া হয়
উদযাপন
২০১৬ সালের জাতীয় একতা দিবসের উদযাপনের বিষয়টি ছিল "ভারতের সংহতি"
বহিঃসংযোগ
ঐক্যের মূর্তি
সোনিয়া কাপুর
সোনিয়া কাপুর রেশমিয়া একজন ভারতীয় টেলিভিশন এবং চলচ্চিত্র অভিনেত্রী যিনি অনেক টেলিভিশন সিরিজ এবং বলিউড চলচ্চিত্রে অভিনয় করেছেন।  তিনি বলিউড অভিনেতা, গায়ক, সঙ্গীত পরিচালক হিমেশ রেশামিয়াকে ১১ই মে, ২০১৮-এ মুম্বাইতে একটি ব্যক্তিগত অনুষ্ঠানে বিয়ে করেন।
গোপালচন্দ্র রায়
গোপালচন্দ্র রায় ত্রিপুরার একজন ভারতীয় রাজনীতিবিদ। তিনি বনমালীপুরের প্রতিনিধিত্বকারী ত্রিপুরা বিধানসভার সদস্য হিসাবে কাজ করেন। তিনি ভারতীয় জাতীয় কংগ্রেসের সাথে যুক্ত।
এডওয়ার্ড জেমস অলমস
এডওয়ার্ড জেমস অলমস (Edward James Olmos; জন্ম: এডওয়ার্ড হুজিয়ার অলমস, ২৪ ফেব্রুয়ারি ১৯৪৭) হলেন একজন মার্কিন অভিনেতা, পরিচালক, প্রযোজক ও সমাজকর্মী। তিনি মিয়ামি ভাইস (১৯৮৪-১৯৮৯) টেলিভিশন ধারাবাহিকে লেফটেন্যান্ট মার্টিন "মার্টি" ক্যাস্টিলো, ব্যাটলেস্টার গ্যালাক্টিকা (২০০৪-২০০৯) ধারাবাহিকে উইলিয়াম অ্যাডামা, স্ট্যান্ড অ্যান্ড ডেলিভার (১৯৮৮) চলচ্চিত্রে জেমি এস্কালান্তে ও ব্লেড রানার টুয়েন্টি ফোর্টি নাইন (২০১৭) চলচ্চিত্রে গোয়েন্দা গ্যাফ চরিত্রে অভিনয়ের জন্য সর্বাধিক পরিচিত। তিনি মিয়ামি ভাইস ধারাবাহিকে অভিনয়ের জন্য ১৯৮৫ সালে নাট্যধর্মী ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কার অর্জন করেন এবং টেলিভিশনে সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। তিনি দ্য বার্নিং সিজন ধারাবাহিকে অভিনয় করে ১৯৯৪ সালে একটি প্রাইমটাইম এমির মনোনয়ন লাভ করেন এবং অপর একটি গোল্ডেন গ্লোব পুরস্কার অর্জন করেন। এছাড়া তিনি স্ট্যান্ড অ্যান্ড ডেলিভার চলচ্চিত্রে অভিনয় করে শ্রেষ্ঠ অভিনেতা বিভাগে অস্কার ও সেরা নাট্যধর্মী চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। ২০১৮ সালে তাকে এফএক্স চ্যানেলের ধারাবাহিক মায়ান্স এমসি-এ একজন সন্ত্রাসীর পিতার চরিত্রে দেখা যায়।
প্রারম্ভিক জীবন
এডওয়ার্ড হুজিয়ার অলমস ১৯৪৭ সালের ২৪শে ফেব্রুয়ারি ক্যালিফোর্নিয়ার লস অ্যাঞ্জেলেসে জন্মগ্রহণ করেন। তার পিতা পেদ্রো অলমস এবং মাতা এলিনর হুজিয়ার। তার পিতা ১৯৪৫ সালে মেক্সিকো থেকে ক্যালিফোর্নিয়ায় আসেন এবং তার মাতা মেক্সিকান মার্কিন। তার যখন সাত বছর বয়স, তখন তার পিতামাতা আলাদা হয়ে যান এবং তিনি তার প্র-পিতামহের কাছে লালিত পালিত হন। তিনি শৈশবে পেশাদার বেসবল খেলোয়াড় হতে চেয়েছিলেন এবং ১৩ বছর বয়সে লস অ্যাঞ্জেলেস ডজার্স ফার্ম সিস্টেমে যোগ দেন। তিনি ১৫ বছর বয়সে বেসবল খেলা বাদ দেন এবং একটি রক অ্যান্ড রোল সঙ্গীতদলে যোগ দেন।
কির-তি রিন-পো-ছে
কির-তি রিন-পো-ছে তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।
কোডারমা তাপবিদ্যুৎ কেন্দ্র
কোডারমা তাপবিদ্যুৎ কেন্দ্র হল ভারতের ঝাড়খন্ড রাজ্যের কোডারমা জেলার জয়নগর সিডি ব্লকের বানঝেডিহতে অবস্থিত একটি কয়লা-ভিত্তিক তাপবিদ্যুৎ কেন্দ্র। বিদ্যুৎ কেন্দ্রটি দামোদর ভ্যালি কর্পোরেশন দ্বারা পরিচালিত হয়।
ক্ষমতা
এটির ১,০০০ মেগাওয়াট বিদ্যুৎ উৎপাদন ক্ষমতা রয়েছে।
তাম্বরম স্যানাটোরিয়াম
তাম্বরম স্যানাটোরিয়াম দক্ষিণ ভারতের তামিলনাড়ু রাজ্যের চেন্নাই জেলার দক্ষিণ-পশ্চিম দিকে অবস্থিত একটি লোকালয়৷ এই অঞ্চলটি গ্র্যান্ড সাদার্ন ট্রাঙ্ক রোড বরাবর তাম্বরম ও ক্রোমপেটের মধ্যবর্তী স্থানে রয়েছে৷ চেন্নাই শহরতলি রেলওয়ের চেন্নাই বিচ-ভিল্লুপুরম অংশের তাম্বরম স্যানাটোরিয়াম রেলওয়ে স্টেশনটি এই লোকালয়েই অবস্থিত৷
ইতিহাস
তাম্বরম থেকে ছয় কিলোমিটার দক্ষিণ-পূর্বে অবস্থিত তাম্বরম স্যানাটোরিয়াম নামটি এসেছে তাম্বরম টিবি স্যানাটোরিয়াম বা বর্তমান গভর্নমেন্ট হসপিটাল অব থোরাসিক মেডিসিন প্রতিষ্ঠানের নাম থেকে৷
১৯২৮ খ্রিস্টাব্দের যক্ষ্মা বিশেষজ্ঞ চিকিৎসক মুত্তু যক্ষ্মা রোগীদের জন্য একটি বিশেষ হাসপাতাল তৈরি করে তাদের সুপরিষেবা প্রদান করা শুরু করেন৷ ১৯৩৭ খ্রিস্টাব্দে তিনি তার পরবর্তী পড়াশুনার জন্য ইংল্যান্ড চলে গেলে এই হাসপাতালটি মাদ্রাজ সরকারকে দান করে দেন৷ সেটিই পরবর্তীকালে স্বাস্থ্যনিবাসে পরিণত হয়৷
পোথ কলন
পোথ কলন (Pooth Kalan) ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর পশ্চিম জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে পোথ কলন শহরের জনসংখ্যা হল ৫০,৫৮৭ জন। এর মধ্যে পুরুষ ৫৫%, এবং নারী ৪৫%।
এখানে সাক্ষরতার হার ৬৪%, । পুরুষদের মধ্যে সাক্ষরতার হার ৭২%, এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে পোথ কলন এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
সোনম মালিক
সোনম মালিক (জন্ম ১৫ই এপ্রিল ২০০২) হরিয়ানার সোনপাতের একজন ভারতীয় মহিলা কুস্তিগীর। তিনি জাতীয় গেমসে একটি স্বর্ণপদক এবং বিশ্ব ক্যাডেট রেসলিং চ্যাম্পিয়নশিপে দুটি স্বর্ণপদক জিতেছিলেন। কাজাখস্তানের আয়োজিত এশিয়ান অলিম্পিক কোয়ালিফায়ারের চূড়ান্ত পর্যায়ে উঠে সোনম ২০২০ গ্রীষ্মকালীন অলিম্পিকে ৬২ কেজি মহিলাদের একক কুস্তি বিভাগে অংশগ্রহণের জন্যে একটি কোটাস্থান অর্জন করেছেন।
ব্যক্তিগত জীবন
সোনম জন্মগ্রহণ করেছিলেন ২০০২ সালের ১৫ই এপ্রিল হরিয়ানার সোনিপটের মদিনা গ্রামে। তার বাবা এবং খুড়তুতো ভাইরা কুস্তিগীর। তাদের পদাঙ্ক অনুসরণ করেই সোনমের এই ক্রীড়াটি অনুসরণের সিদ্ধান্ত। তিনি তার গ্রামের নেতাজি সুভাষ চন্দ্র বসু স্পোর্টস কমপ্লেক্সে কোচ আজমির মালিকের অধীনে প্রশিক্ষণ শুরু করেছিলেন। তবে প্রশিক্ষনকেন্দ্রটি শুরু করার জন্য অপর্যাপ্ত ছিল এবং কোচিং একাডেমিতে অনুশীলনের জন্য উপযুক্ত মাদুর ছিল না। এমনকি খেলোয়াড়দের মাঠে প্রশিক্ষণ নিতে হত, বৃষ্টিপাতের দিনে মাঠটি কর্দমাক্ত হয়ে উঠলে, খেলোয়াড়দের রাস্তায় অনুশীলন করতে হত।
২০১৭ সালে একটি টুর্নামেন্টে, সোনমের কাঁধে আঘাত লাগে। প্রায় দেড় বছর ধরে এই চিকিৎসা চলতে থাকে। তার ক্রীড়াজীবন ছাড়াও পড়াশুনায় মালিক কলাবিদ্যায় স্নাতক ডিগ্রি অর্জন করছেন।
কর্মজীবন
সোনম ২০১৬ সালে জাতীয় স্কুল গেমসে স্বর্ণপদক জিতেছিলেন। ২০১৭ সালে, তিনি ক্যাডেট জাতীয় চ্যাম্পিয়নশিপে একটি রৌপ্য, বিশ্ব স্কুল গেমসে একটি স্বর্ণ, ক্যাডেট এশিয়ান রেসলিং চ্যাম্পিয়নশিপে একটি ব্রোঞ্জ পদক এবং ক্যাডেট ওয়ার্ল্ড রেসলিং চ্যাম্পিয়নশিপে স্বর্ণপদক জয় করেন। ২০১৮ সালে, তিনি ক্যাডেট এশিয়ান রেসলিং চ্যাম্পিয়নশিপ এবং ক্যাডেট ওয়ার্ল্ড রেসলিং চ্যাম্পিয়নশিপে ব্রোঞ্জ পদক জিতেছিলেন। ২০১৯ সালে, মালিক আবার ক্যাডেট ওয়ার্ল্ড রেসলিং চ্যাম্পিয়নশিপে স্বর্ণপদক জিতেছিলেন।
২০২০ সালে, তিনি ২০১৬ রিও অলিম্পিকের ব্রোঞ্জ পদক জয়ী সাক্ষী মালিককে দুবার পরাজিত করেছিলেন। এর মধ্যে প্রথমটি জানুয়ারিতে এশিয়ান চ্যাম্পিয়নশিপের জন্য ট্রায়ালে এবং পরে ফেব্রুয়ারিতে এশীয় অলিম্পিক বাছাইপর্বে নির্বাচিত হয়েছিলেন। ২০২১ সালের এপ্রিল মাসে কাজাখস্তানের আলমাটিতে আয়োজিত এশিয়ান অলিম্পিক কোয়ালিফায়ারের ফাইনালে উঠে সোনাম ২০২০ গ্রীষ্মকালীন অলিম্পিকে সরাসরি অংশগ্রহ্ণের জন্যে একটি কোটা স্থান অর্জন করেন।
তিনি একটি অলাভজনক সংস্থা অলিম্পিক গোল্ড কোয়েস্ট কর্তৃক বৃত্তিপ্রাপ্ত। এই সংস্থাটি ভারতীয় ক্রীড়াবিদদের অলিম্পিক পদক জেতার জন্যে প্রশিক্ষণে সহায়তা করে।
রানাসিংহে প্রেমাদাসা
প্রারম্ভিক জীবন
হেমা বিক্রমাতুঙ্গে নামীয় এক রমণীকে বিয়ে করেন তিনি। তাদের সংসারে সজীথ প্রেমাদাসা ও দুলাঞ্জলী নামীয় দুই সন্তান রয়েছে। তন্মধ্যে, পুত্র সজীথ প্রেমাদাসা হাম্বানতোতা জেলা থেকে ইউএনপি’র সংসদ সদস্য নির্বাচিত হন ও ইউনাইটেড ন্যাশনাল পার্টি’র সাবেক উপ-নেতা ছিলেন।
রাজনৈতিক জীবন
এ. ই. গুণেসিংহে’র নেতৃত্বাধীন সিলনের লেবার পার্টি’র মাধ্যমে রাজনৈতিক জীবনে অনুপ্রবেশ করেন। ১৯৫০-এর দশকে লেবার পার্টির অনিশ্চিত ভবিষ্যৎ উপলদ্ধি করে দলত্যাগ করেন ও মধ্যপন্থী ইউনাইটেড ন্যাশনাল পার্টিতে যোগ দেন। এভাবেই তিনি প্রথম অ-গোভিগামা রাজনীতিবিদ হলেন যিনি গণতান্ত্রিক পন্থায় শ্রীলঙ্কার স্বাধীনতা পরবর্তীকালে সর্বোচ্চ পর্যায়ে উপনীত হয়েছেন।
ডাডলে সেনানায়েকের মন্ত্রীসভায় সম্প্রচার মন্ত্রী হিসেবে অভিষিক্ত হন তিনি। দক্ষিণ এশিয়ার প্রাচীনতম রেডিও স্টেশন রেডিও সিলনকে ৫ জানুয়ারি, ১৯৬৭ তারিখে রাষ্ট্রায়ত্ত্ব সংস্থা হিসেবে সিলন ব্রডকাস্টিং কর্পোরেশনে নামাঙ্কিত করেন।
মেলানকোলিয়া (টেলিভিশন ধারাবাহিক)
মেলানকোলিয়া (বিষাদ; ) হল একটি দক্ষিণ কোরিয়ান টেলিভিশন সিরিজ যা পরিচালনা করেছেন কিম সাং-হাইওব এবং এতে অভিনয় করেছেন ইম সু-জুং, লি ডো-হিউন, জিন কিউং এবং জ্যাং হিউন-সং। সিরিজটি গ্যাংনামের বেসরকারি উচ্চ বিদ্যালয়ে কেলেঙ্কারি ও দুর্নীতির গল্প বলে। এটি টিভিএন-এর ১৫তম বার্ষিকী বিশেষ প্রকল্প হিসাবে ১০ নভেম্বর, ২০২১-এ টিভিএন-এ প্রিমিয়ার হয়েছিল এবং বুধবার ও বৃহস্পতিবার রাত ১০টা ৩০ মিনিটে (কোরিয়ান সময়) প্রচারিত হয়েছে। এছাড়া এটি স্ট্রিমিং-এর জন্য উপলব্ধ আছে আইকিউআইওআইআই ও ভিউ এর মাধ্যমে কিছু নির্বাচিত অঞ্চলে।
সারমর্ম
বায়েক সেউং-ইয়ু নিজে একজন ছাত্র যিনি খুব কমই কথা বলেন, কিন্তু তিনি তার ক্যামেরা দিয়ে ছবি তুলতে পছন্দ করেন। স্কুলে তার কোন বন্ধু নেই, কিন্তু তার একটা জঘন্য অতীত আছে। তিনি যখন শিশু ছিলেন, তিনি অনেক গাণিতিক অলিম্পিয়াড জিতেছিলেন। যখন তাঁর বয়স ১০ বছর ছিল, তিনি মার্কিন যুক্তরাষ্ট্রের ম্যাসাচুসেটস ইনস্টিটিউট অফ টেকনোলজিতে প্রবেশ করেন, কিন্তু ১২ বছর বয়সে তিনি হঠাৎ অদৃশ্য হয়ে যান।
ইউন-সু কখনই জানতেন না যে সেউং-ইউ-এর সাথে তার মনোযোগ এবং মিথস্ক্রিয়া অন্যান্য ছাত্র এবং পিতামাতার মধ্যে একজন শিক্ষিকা-ছাত্রের যৌন কেলেঙ্কারির গুজব তৈরি করবে, যার ফলস্বরূপ তাকে চাকরি থেকে বরখাস্ত করা হয়েছিল। চার বছর পর, ইউন-সু এবং সেউং-ইউ আবার দেখা করেন। এখন প্রাপ্তবয়স্ক হিসাবে উভয়েই, আহসেং হাই স্কুলের দুর্নীতি প্রকাশ করতে এবং একজন শিক্ষিকা হিসাবে ইউন-সুর খ্যাতি পুনরুদ্ধার করতে একত্রিত হয়।
প্রযোজনা
এপ্রিল ২০২১-এ, ইম সু-জংকে টিভি সিরিজে অভিনয় করার প্রস্তাব দেওয়া হয়েছিল। তার এজেন্সি কিং কং জানিয়েছে যে তারা এটিকে ইতিবাচকভাবে বিবেচনা করছে। ইম সু-জং দুই বছরের বিরতির পরে সিরিজে হাজির হচ্ছেন কারণ তিনি শেষবার ২০১৯ টিভিএন সিরিজ সার্চঃডব্লিউডব্লিউডব্লিউ-তে হাজির হয়েছিলেন। ২০২১ সালের জুলাইয়ে অভিনয়ের জন্য লাইন আপ নিশ্চিত করা হয়েছিল। ৭ বছর বিরতির পর এই সিরিজে হাজির হচ্ছেন সান উ। তিনি সর্বশেষ ২০১৪ সিরিজ ফ্যামিলি সিক্রেট এ হাজির হয়েছিলেন।
মুক্তি
সিরিজটি ৩ নভেম্বর, ২০২১-এ প্রিমিয়ার হওয়ার কথা ছিল কিন্তু চিত্রগ্রহণের সাইটে কোভিড-১৯ সংক্রমণের কারণে প্রিমিয়ারটি ১০ নভেম্বর পর্যন্ত স্থগিত করা হয়েছিল।
মা লিয়ান
মা লিয়ান (জন্ম ৩রা নভেম্বর ১৯৬৮) একজন চীনা প্রাক্তন লম্বা-দূরত্বের দৌড়বিদ। ১৯৯৩ সালে চীনের ন্যাশনাল গেমসে ৩০০০ মিটার দৌড়ে ৮:১৯.৭৮ সময় করে তিনি চতুর্থ দ্রুততম দৌড়বিদ হয়ে উঠেছিলেন। তিনি অ্যাথলেটিক্সে ১৯৯৩ সালের বিশ্ব চ্যাম্পিয়নশিপ ম্যারাথনে চীনের প্রতিনিধিত্ব করেছিলেন এবং সেই বছর আইএএএফ বিশ্ব ম্যারাথন কাপে দলের স্বর্ণপদক জয়ী ছিলেন।
তাঁর দৌড়ের বৈধতা প্রশ্নের সম্মুখীন হয়েছে, এর দুটি কারণের মধ্যে একটি হল তাঁর দ্রুত উন্নতি এবং দ্বিতীয়টি হল একই প্রশিক্ষকের (মা জুনরেন) সাথে কাজ করে একাধিক দৌড়বিদ পরে ডোপিংয়ের জন্য দোষী প্রমানিত হয়েছিলেন।
১৯৯৩ বিরাট সাফল্য-অর্জন
মা জুনরেনের প্রশিক্ষণ গোষ্ঠীর অংশ, হিসেবে মা লিয়ানের দোড় জীবনের সমস্ত ভালো ফল ১৯৯৩ সালে ঘটেছিল।
১৯৯৩ সালের চীনের জাতীয় গেমসের ম্যারাথন ছিল তাঁর সেই বছরের প্রথম দৌড়। সেখানে তিনি তাঁর প্রশিক্ষণ গোষ্ঠীর দ্বারা প্রভাবিত একটি দৌড়ে ষষ্ঠ স্থান অধিকার করেছিলন। ২:২৫:৪৬ সময়ের মধ্যে দৌড় শেষ করার পরে, তিনি সেই বছর বিশ্বের সপ্তম দ্রুততম ক্রীড়াবিদ হিসেবে স্থান পেয়েছিলেন, কিন্তু এই দৌড়ে তিনি ষষ্ঠ ছিলেন, ওয়াং জুনসিয়া প্রায় দুই মিনিট দ্রুত দৌড়ে এই রেস জিতেছিলেন।
তারপর, ১৯৯৩ সালের জুন মাসে জিনান শহরে অনুষ্ঠিত চীনা অ্যাথলেটিক্স চ্যাম্পিয়নশিপে, মা লিয়ান ৮:৪৯.২৭ সময় নিয়ে মহিলাদের ৩০০০ মিটারে ষষ্ঠ এবং ৩৩:৩৫.২৪ সময় নিয়ে ১০,০০০ মিটারে ষোড়শ স্থান অর্জন করেন।
সেপ্টেম্বরে চীনা গেমস ট্র্যাক অ্যান্ড ফিল্ড প্রোগ্রামে তাঁর জীবনের সবচেয়ে ভালো ফল এসেছিল। প্রথমত, তিনি মহিলাদের ১০,০০০ মিটার দৌড়ে ৩১:১০.৪৬ সময় করে চতুর্থ স্থান লাভ করেন, এটি ছিল তাঁর সেরা দৌড়ে (ওয়াং জুনসিয়া বিশ্ব রেকর্ড জিতেছিলেন)। এরপরে মা ৩০০০ মিটার দৌড়ের হিটে ৮:১৯.৭৮ সময়ে দৌড়েছিলেন। এই সময়টি ইভেন্টের জন্য বিশ্ব রেকর্ডের চেয়ে দ্রুত ছিল কিন্তু ওয়াং আবার জেতায় তিনি তৃতীয় স্থান পেয়েছিলেন। ফাইনালে, ওয়াং আরও উন্নতি করেছিলেন, যেখানে মা ৮:২১.২৬ সময় নিয়ে চতুর্থ স্থানে এসেছিলেন। তাঁর এই সময়টি এখনও পর্যন্ত সপ্তম দ্রুততম সময় হিসাবে স্থান পেয়েছে। তাঁর এই বছরের শেষ দৌড়, এবং তাঁর খেলোড় জীবনের শেষ বড় দৌড়, নভেম্বরে ১৯৯৩ আইএএএফ বিশ্ব ম্যারাথন কাপে এসেছিল। সেখানে চীনা মহিলারা শীর্ষ চারটি স্থান দখল করে নিখুঁত স্কোর নিয়ে জিতেছিল। মা সময় করেছিলেন ২:৩০:৪৪ এবং চতুর্থ স্থানে এসেছিলেন।
চাইনিজ গেমসে বিশ্ব রেকর্ডের উল্লেখযোগ্য উন্নতি এবং সময়ের গভীরতার শক্তি, জাতীয় ইভেন্টের ফলাফল দেখ আন্তর্জাতিক স্তরে বিহ্বলতার সৃষ্টি হয়েছে। দৌড়বিদদের আকস্মিক উত্থান, বিশ্ব রেকর্ডের বড় উন্নতি এবং আন্তর্জাতিক প্রেক্ষাপট থেকে দৌড়বিদদের হঠাৎ অদৃশ্য হয়ে যাওয়া ডোপিংয়ের সন্দেহ বাড়িয়ে দিয়েছিল। আমেরিকান দূরত্বের দৌড়বিদ মেরি স্লানি বলেছেন যে কর্মক্ষমতার চাপ "খেলাধুলাকে ধ্বংস করে দেবে" এবং ইউএসএ ট্র্যাক অ্যান্ড ফিল্ডের প্রধান ওলান ক্যাসেল বলেছেন "যদি এই সন্দেহগুলি পরিষ্কার না করা হয় তবে এটি একটি বড় সমস্যা"। মা-এর কোচ, মা জুনরেন, তাঁর ক্রীড়াবিদদের সাফল্যের জন্য কঠোর প্রশিক্ষণ, কচ্ছপের খোলার স্যুপ এবং কর্ডিসেপস সাইনেনসিস (একটি শুঁয়োপোকা ছত্রাক) এর ব্যবহারকে দায়ী করেছেন। ২০০০ সালে তাঁর প্রশিক্ষণ জীবন উল্লেখযোগ্য সমালোচনার সম্মুখীন হয়েছিল, যখন তাঁর ছয়জন ক্রীড়াবিদ এরিথ্রোপয়েটিনের জন্য ইতিবাচক হয়েছিলেন, এটি একটি নিষিদ্ধ রক্ত-বর্ধক পণ্য। মা লিয়ানের এবং তাঁর দলের অন্যদের কর্মক্ষমতা, দীর্ঘ দূরত্বের দৌড়ে দ্রুততম মহিলাদের সময়ের মধ্যে তালিকাভুক্ত রয়েছে। কিন্তু সেই ফলাফল যে পরিস্থিতিতে হয়েছিল তা সংশয়িত হয়ে রয়েছে।
পরবর্তী জীবন
১৯৯৪ সালের ফেব্রুয়ারী মাসে, জানা যায় যে মা লিয়ান, সতীর্থ ওয়াং জুনসিয়া, ঝাং লিনলি এবং ঝাং লিরং কে লন্ডন ম্যারাথনের জন্য প্রাথমিকভাবে নির্বাচিত হয়েছিলেন। কিন্তু শেষ পর্যন্ত পুরো দল অংশ নেয়নি। ১৯৯৪ সালের অক্টোবরে, মা লিয়ান, (এখন লু ওউ নামে দৌড়োচ্ছেন) হিরোশিমায় এশিয়ান গেমসে ৮:৫৮.৫৮ সময় করে ব্রোঞ্জ পদক জিতেছিলেন, তিনি সতীর্থ ঝাং লিনলি এবং জাপানের হারুমি হিরোয়ামাকে পেছনে ফেলে ছিলেন।
জ্ঞানতত্ত্ব
জ্ঞানতত্ত্ব জ্ঞানের প্রকৃতি ও পরিধি সংশ্লিষ্ট দর্শনের শাখা। জ্ঞানতাত্ত্বিক অভিযাত্রা মূলত ‘জ্ঞান কি’ এবং ‘কীভাবে এটি অর্জিত হতে পারে’- এ-প্রশ্নগুলো নিয়েই। যেকোনো বিষয় বা সত্তা সম্পর্কে কী মাত্রায় জ্ঞান অর্জন করা যায়- এটা নিয়েও আলোচনা চলে। জ্ঞানের স্বরূপ বা প্রকৃতির দার্শনিক বিশ্লেষণ এবং এটি (জ্ঞানের স্বরূপ) কীভাবে সত্য, বিশ্বাস ও যাচাইকরণ ধারণার সাথে সম্পর্কিত- বেশিরভাগ বিতর্ক এটাকে কেন্দ্র করেই। গ্রিক "epistēmē" ও "logos" শব্দদ্বয়ের সংসক্তিতেই Epistemology শব্দটির উদ্ভব আর এই শব্দেরই বাংলা রূপ, জ্ঞানতত্ত্ব। স্কতিশ দার্শনিক জেমস ফেদারিক ফেরিয়ারের (James Frederick Ferrier) মাধ্যমে Epistemology শব্দটি আলোচনায় এসেছে।
পটভূমি এবং অর্থ
Epistemology শব্দটি জার্মান ধারণা ভাইজেনসাফটসলেহার (Wissenschaftslehre) ব্যাখ্যা করতে ব্যবহৃত হয়েছে। হুসার্লের (Husserl) আগে এটি ফিকটে (Fichte) ও বোলযার (Bolzano) ব্যবহার করেছেন। জে. এফ. ফেরিয়ার দর্শনের ‘তত্ত্ববিদ্যা’ শাখার মডেল তৈরি ও জ্ঞানের অর্থ আবিষ্কার করার সময় শব্দটি ব্যবহার করেন। শব্দটি épistémologie (এর ইংরেজি রূপ, 'theory of knowledge) নামে ফরাসি ভাষায় অনূদিত হয়েছে, যেটা মূলের চেয়ে অনেকটা সংকীর্ণতর অর্থবাহী। এমিলি মেয়ারসন(Émile Meyerson) তার ‘Identity and Reality’ (১৯০৮) বইয়ে মন্তব্যসহকারে এভাবে বয়ান করেছেন।
জ্ঞান কি, জ্ঞান কীভাবে এবং পরিচয়ের মাধ্যমে জ্ঞান
সাধারণত জ্ঞানতত্ত্ব বা জ্ঞানবিদ্যায় জ্ঞানের যে ধরন সচরাচর আলোচনা করা হয় তা বাচনিক জ্ঞান(propositional knowledge), যে ‘জ্ঞান যা’ (knowledge that) হিসেবেও পরিচিত। এটা ‘জ্ঞান কীভাবে’ (knowledge how) ও ‘পরিচয়-জ্ঞান’ (acquaintance-knowledge)এর চেয়ে পৃথক। কিছু দার্শনিক ভাবেন যে, জ্ঞানতত্ত্বের সাথে সংশ্লিষ্ট ‘জ্ঞান যা’, ‘জ্ঞান কীভাবে’ ও ‘পরিচয়-জ্ঞান’এর মধ্যে গুরুত্বপূর্ণ পার্থক্য রয়েছে। বার্ট্রান্ড রাসেল তার পেপার On Denoting ও পরের বই Problems of Philosophy-এ "knowledge by description" ও "knowledge by acquaintance" এর মধ্যকার পার্থক্যে উদ্বিগ্নতা প্রকাশ করেন। গিলবার্ত রাইলও The Concept of Mind বইয়ে উদ্বিগ্নতার সাথে knowing how ও knowing that –এর মধ্যকার পার্থক্যকে গুরুত্ব দিয়েছেন। মিখাইল পোলানঈ (Michael Polanyi) তার Personal Knowledge বইয়ে knowing how ও knowing that-এর জ্ঞানতাত্ত্বিক প্রাসঙ্গিকতার পক্ষে যুক্তি পেশ করেছেন। বাইসাইকেল চালনার সময়ে ভারসাম্য রক্ষার উদাহরণ দিয়ে তিনি প্রস্তাব রাখেন যে, ভারসাম্য রক্ষা করা সম্পর্কে পদার্থবিদ্যার তাত্ত্বিক জ্ঞান কীভাবে তা চালানো যায় তার বাস্তব জ্ঞানের পরিবর্তন ঘটাতে পারে না। কীভাবে উভয়কে প্রতিষ্ঠিত ও ভিত্তিশীল করা যায়, তাও তিনি প্রস্তাব করেন। এ-অবস্থায় রাইল যুক্তি দেন যে, knowledge that ও knowledge how-এর পার্থক্য স্বীকার করার অসামর্থ্যই অসীম পূর্বগতিকে (infinite regress) প্রণোদিত করে।
সাম্প্রতিক সময়ে কিছু জ্ঞানতাত্ত্বিক, যেমন- সোসা (Sosa), গ্রেকো (Greco), ভানভিগ (Kvanvig), জাগজেবস্কি (Zagzebski) ও ডান্কান প্রিটচার্ড (Duncan Pritchard) যুক্তি দেন যে, জ্ঞানতত্ত্ব কেবল প্রস্তাবনা বা প্রস্তাবিত-মানসিক দৃষ্টিভঙ্গির বিষয়-আশয় নয়, জনগণের ‌‘বিষয়-আশয়’ (properties), বিশেষ করে বুদ্ধিবৃত্তিক মূল্যের (intellectual virtues) মূল্যায়ন করবে।
বিশ্বাস
বিশ্বাস করা মানে সত্য হিসেবে গ্রহণ করা । বিশ্বাস বলতে সাধারণত যেকোনো বুদ্ধিগম্য বিষয়কে সত্য হিসেবে গ্রহণকে বোঝায় । সাধারণ কথায়, বিশ্বাসের বিবৃতি (statement of belief) হলো বৈশিষ্ট্যগতভাবে কোনো সত্ত্বার অন্য কোনো শক্তি বা অন্য কোনো সত্ত্বার প্রতি ভক্তি বা আস্থার একটি প্রকাশ । যেখানে এটি এ জাতীয় বিশ্বাসকে নির্দেশ করে, সেখানে জ্ঞানবিদ্যা বা জ্ঞানতত্ত্ব কেবল এ-অর্থে নয়, ব্যাপক অর্থে শব্দটি গ্রহণ করে ।
সত্য
জ্ঞানতাত্ত্বিক বা জ্ঞানবিদ্যকরা বিশ্বাসকে সঠিক সত্যের বাহক (truth-bearer) বলেও যুক্তি দিয়েছেন। জ্ঞানকে কেউ কেউ খানিকটা যাচাইকৃত সত্য বিবৃতির পদ্ধতি, আবার কেউ কেউ যাচাইকৃত সত্য বাক্যের পদ্ধতি হিসেবে বর্ণনা করতেন। প্লাতো তার গর্জিয়াসে (Gorgias) যুক্তি দেন যে, বিশ্বাস হচ্ছে অতি সাধারণভাবে প্রলুব্ধকারী সত্য-বাহক।
যাচাইকরণ
প্লেটোর অনেক ডায়ালগে, যেমন মেনো (Meno) এবং বিশেষ করে থিয়েটেটাস (Theaetetus)-এ, সক্রেটিস ‘জ্ঞান কি’ সংক্রান্ত কিছু মত বিবেচনা করেছেন, এবং শেষে এসে বলেছেন, জ্ঞান হচ্ছে সত্য বিশ্বাস যা কিছু উপায়ে পরীক্ষিত অথবা স্থিরিকৃত অর্থের (meaning) একটা হিসাব (given an account of)। জ্ঞান হচ্ছে যাচাইকৃত সত্য বিশ্বাস (justified true belief) - এই তত্ত্ব অনুসারে, প্রদত্ত বচন (proposition) সত্য, কিন্তু এই প্রাসঙ্গিক সত্য বচনকে কেবল বিশ্বাস করা হবে না, একে বিশ্বাস করার মতো ভালো যুক্তিও থাকতে হবে। এর একটি নিহিতার্থ এই যে, কোনো ব্যক্তি যেটা সত্য হিসেবে ঘটবে তা বিশ্বাস করা দ্বারা কেবল জ্ঞান অর্জন করতে পারে না। উদাহরণ স্বরূপ, একজন রোগা লোক, যার কোন ডাক্তারি প্রশিক্ষণ নেই কিন্তু সাধারণভাবে একটি আশাবাদী দৃষ্টিভঙ্গি আছে, বিশ্বাস করতে পারে যে, সে দ্রুত আরোগ্য লাভ করবে। তার এই বিশ্বাস যদি সত্যে পরিণত হয়, তবু বলা যাবে না- রোগী নিশ্চিত করে ‘জানতো’ সে সুস্থ হবে। কেননা এটি ছিলো রোগীর যাচাইশূন্য বিশ্বাস (belief lacked justification)।
‘যাচাইকৃত সত্য বিশ্বাস’- জ্ঞানের এই সংজ্ঞা ১৯৬০ সাল পর্যন্ত ব্যাপকভাবে গৃহীত ছিল না। এই সময়ে, মার্কিন দার্শনিক এডমুন্ড গেটিয়ারের একটি থিসিস পেপার জ্ঞানবিদ্যক এ-বিষয়কে ব্যাপক আলোচনার সম্মুখীন করেন।
গেটিয়ার সমস্যা
thumb|জ্ঞানের সংজ্ঞা উপস্থাপনকারী অয়লার ছক।
এডমুন্ড গেটিয়ার 'Is Justified True Belief Knowledge?' নামক সংক্ষিপ্ত থিসিস পেপারের (‌১৯৬৩ সালে প্রকাশিত) জন্য অতি পরিচিত। এ পেপারে তিনি হাজার হাজার বছর ধরে দার্শনিকদের নেতৃত্ব দেওয়া জ্ঞানতত্ত্বের সত্যতা সম্পর্কে সংশয় প্রকাশ করেছেন। কিছু পৃষ্ঠায় তিনি যুক্তি দেন যে, কিছু পরিস্থিতি রয়েছে, যেগুলোতে একজনের বিশ্বাস যাচাইকৃত বা সত্য হতে পারে, যদিও তাকে জ্ঞান হিসেবে গণ্য করা অসফলতাপূর্ণ। অর্থাৎ, গেটিয়ার বলছেন, সত্য বচনে যাচাইকৃত বিশ্বাসটি জ্ঞেয় বচনের জন্য অত্যাবশ্যক- এটা যথেষ্ট নয়। যেহেতু, ছকে, একটি সত্য বচন একজন ব্যক্তি (বেগুনি অঞ্চল) দ্বারা বিশ্বসিত হতে পারে, কিন্তু এটি জ্ঞান-শ্রেণিতে (হলুদ অঞ্চল) পড়তে পারে না।
গেটিয়ার অনুসারে, কিছু অবস্থা রয়েছে, যেখানে একজন লোক জ্ঞান পায় না, এমনকি উপরোল্লিখিত সকল অবস্থার উপস্থিতি থাকলেও জ্ঞান পাওয়া যায় না। গেটিয়ার দুটো চিন্তন-পরীক্ষণের (thought experiments) প্রস্তাব দিয়েছেন, যেগুলো ‘গেটিয়ার মামলা’ (Gettier cases) বা জ্ঞানের ধ্রপদী ব্যাখ্যার প্রতি বিরুদ্ধ-উদাহরণ হিসেবে পরিচিত। প্রথম মামলায় স্মিথ ও জোনস নামক দুইজন মানুষকে যুক্ত রাখা হয়, যারা একই চাকরির জন্য তাদের আবেদনের ফলাফল আশা করছে। প্রত্যেকের পকেটে দশটি মুদ্রা রয়েছে। স্মিথের বিশ্বাস করার চমৎকার যুক্তি রয়েছে যে, জোনস চাকরিটি পাবে, এবং আরও জানে যে, জোনসের পকেটে দশটি মুদ্রা রয়েছে (সম্প্রতি সে সেগুলো গুনে দেখেছে)। এই থেকে স্মিথ অনুমান করে, “যে লোক চাকরিটি পাবে, তার পকেটে দশটি মুদ্রা রয়েছে”। যদিও স্মিথ অজ্ঞাত যে, তার নিজের পকেটেও দশটি মুদ্রা রয়েছে এবং জোনস নয় তিনিই চাকরিটি পেতে যাচ্ছেন। জোনস চাকরিটি পাবে– বিশ্বাস করার পক্ষে যেহেতু স্মিথের শক্ত প্রমাণ রয়েছে, সেহেতু সে ভুল করেছে। স্মিথের যাচাইকৃত সত্য বিশ্বাস রয়েছে যে, যে লোকের পকেটে দশটি মুদ্রা থাকবে সে চাকরিটি পাবে, কিন্তু গেটিয়ার অনুসারে- স্মিথ ‘জানে’ না যে, যে লোকের পকেটে দশটি মুদ্রা থাকবে সে চাকরিটি পাবে, কারণ স্মিথের বিশ্বাস “...সত্য নির্দিষ্ট পরিমাণ মুদ্রা জোনসের পকেটে থাকার কারণে, যেখানে স্মিথ জানে না তার পকেটে কি পরিমাণ মুদ্রা রয়েছে, এবং নির্ভর করেছে জোনসের পকেটে মুদ্রার একটা হিসাব রয়েছে- এই বিশ্বাসের উপর। সে মিথ্যাপূর্ণভাবে লোকটি চাকরি পাবে বলে বিশ্বাস করেছে” (দেখুন p. 122.) । এই মামলাগুলো জ্ঞান হতে অসমর্থ হয়েছে, কারণ কর্তার বিশ্বাস যাচাইকৃত, কিন্তু কেবলমাত্র ভাগ্যের বলে সত্য হয়েছে। অন্য কথায়, ভুল যুক্তির জন্য সে সঠিক পছন্দ করেছে। এই উদাহরণ বিশ্বাস ও সত্যতা আলোচনা করার সময় প্রায়ই দেওয়া হয় এমন কিছুর সমরূপ, যেখানে প্রকৃত জ্ঞান প্রাপ্তি ছাড়া যা ঘটবে বা আকস্মিকভাবে সঠিক হতে পারে-এমন ধারণার ভিত্তি করে কোনো ব্যক্তির নির্মিত বিশ্বাস রয়েছে।
ব্যবহারিক প্রয়োগ
জ্ঞানতত্ত্ব সম্পর্কিত অন্যান্য সাধারণ প্রয়োগসমূহ:
বহিঃসংযোগ
দর্শনের স্ট্যানফোর্ড এনসাইক্লোপিডিয়া থেকে নিবন্ধসমূহ:
অন্যান্য সংযোগসমূহ:
ভাটিয়াপাড়া এক্সপ্রেস
ভাটিয়াপাড়া এক্সপ্রেস বাংলাদেশ রেলওয়ের অধীনে চলা একটি যাত্রীবাহী ট্রেন। ট্রেনটি রাজবাড়ী এক্সপ্রেস এর সাথে রেক ভাগ করে চলাচল করে। ট্রেনটি কালুখালী-ভাটিয়াপাড়া এক্সপ্রেস নামে পরিচিত।
যাত্রাপথ
ভাটিয়াপাড়া এক্সপ্রেস রাজবাড়ী রেলওয়ে স্টেশন থেকে যাত্রা শুরু করে কালুখালী জংশন রেলওয়ে স্টেশন হয়ে ভাটিয়াপাড়া ঘাট রেলওয়ে স্টেশন পৌঁছায় এবং যাত্রাপথে থাকা প্রায় সকল স্টেশনে যাত্রাবিরতি দেয়।
স্টেশন তালিকা
ভাটিয়াপাড়া এক্সপ্রেস যেসকল রেলওয়ে স্টেশন দিয়ে চলাচল করে নিম্নে তা উল্লেখ করা হলো:
সম্পর্কিত নিবন্ধ
বাংলাদেশের মেইল ও কমিউটার ট্রেনের তালিকা
বিশ্ব মেধাসম্পদ দিবস
বিশ্ব মেধাসম্পদ দিবস প্রতিবছর ২৬ এপ্রিল তারিখে পালন করা হয়। জাতিসংঘের বিশেষ সংস্থা বিশ্ব মেধাসম্পদ সংস্থা ২০০০ সালে প্রথমবারের জন্য এই দিবসটি পালন করেছিল। দৈনন্দিন জীবনের উপরে মেধাসম্পদের কৃতিস্বত্ব (পেটেন্ট), কপিরাইট, বাণিজ্যিক মার্কা (ট্রেডমার্ক) এবং ঔদ্যোগিক ডিজাইনের প্রভাবের বিষয়ে সজাগ করা এই দিবসের মূল উদ্দেশ্য। এর সঙ্গে সৃষ্টিশীল প্রতিভার উদ্‌যাপন করা এবং সৃষ্টিকর্তা এবং উদ্ভাবক সকল সমাজের উন্নয়নে অগ্রণী অবদানের বিষয়ে কৃতজ্ঞতা প্রকাশ করা এর অন্যতম উদ্দেশ্য। ১৯৭০ সালের ২৬শে এপ্রিল তারিখে বিশ্ব মেধাসম্পদ সংস্থা প্রতিষ্ঠার জন্য অভিবর্তন কার্যকরী হয়েছিল। সেই ২৬শে এপ্রিল তারিখে এই দিবস উদ্‌যাপন করার সিদ্ধান্ত গ্রহণ করা হয়েছিল।
বব ফসে
থাম্ব|220px|বব ফসে ও ভিবেকা লিন্ডফরস, ১৯৬৩ বব ফসে নামে সুপরিচিত রবার্ট লুইস ফসে (২৩শে জুন ১৯২৭ - ২৩শে সেপ্টেম্বর ১৯৮৭) ছিলেন একজন মার্কিন পরিচালক, চিত্রনাট্যকার, অভিনেতা, নৃত্যশিল্পী ও নৃত্য পরিচালক।
তিনি নৃত্য পরিচালনা বিভাগে আটটি টনি পুরস্কার অর্জন করেছেন, যা অন্য যেকোন কারোর চেয়ে বেশি, এবং তিনি পরিচালনা বিভাগেও একটি টনি পুরস্কার অর্জন করেন। তিনি চারটি একাডেমি পুরস্কারে মনোনীত হন এবং ক্যাবারেট (১৯৭২) চলচ্চিত্র পরিচালনার জন্য শ্রেষ্ঠ পরিচালনা বিভাগে একটি পুরস্কার লাভ করেন। এছাড়া ক্যাবারেট চলচ্চিত্র পরিচালনায় জন্য তিনি শ্রেষ্ঠ পরিচালনা বিভাগে বাফটা পুরস্কারও জয় করেন।
প্রারম্ভিক জীবন
ফসে ১৯২৭ সালের ২৩শে জুন মার্কিন যুক্তরাষ্ট্রের ইলিনয় অঙ্গরাজ্যের শিকাগো শহরে জন্মগ্রহণ করেন। তার পিতা সাইরিল কে. ফসে ছিলেন নরওয়েজীয় মার্কিন এবং তিনি দ্য হার্শি কোম্পানির পর্যটন বিক্রয়কর্মী ছিলেন। তার মাতা সারা অ্যালিস ফসে (জন্মনাম: স্ট্যান্টন) আইরিশ বংশোদ্ভূত ছিলেন। ফসে তার ছয় ভাইবোনের মধ্যে দ্বিতীয় ছিলেন।
কেনিয়া জয়ন্তীলাল
হার্জি কেনিয়া জয়ন্তীলাল (केनिया जयंतीलाल; জন্ম: ১৩ জানুয়ারি, ১৯৪৮) তৎকালীন ব্রিটিশ ভারতের অন্ধ্রপ্রদেশের হায়দ্রাবাদ এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৭০-এর দশকের শুরুতে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে হায়দ্রাবাদ দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন কেনিয়া জয়ন্তীলাল।
প্রথম-শ্রেণীর ক্রিকেট
১৯৬৭-৬৮ মৌসুম থেকে ১৯৭৪-৭৫ মৌসুম পর্যন্ত কেনিয়া জয়ন্তীলালের প্রথম-শ্রেণীর খেলোয়াড়ী জীবন চলমান ছিল।
মজবুত গড়নের অধিকারী ডানহাতি উদ্বোধনী ব্যাটসম্যান ছিলেন কেনিয়া জয়ন্তীলাল। বেশ ভালোমানের রক্ষণাত্মক ক্রীড়াশৈলী প্রদর্শনসহ পুল শটে খেলতে স্বাচ্ছন্দ্যবোধ করতেন। রঞ্জী ট্রফিতে অন্ধ্রের বিপক্ষে অভিষেক ঘটে তার। ঐ খেলায় তিনি ১৫৩ রান তুলেছিলেন।
ঘরোয়া ক্রিকেটে বেশ কিছু দূর্দান্ত ক্রীড়ানৈপুণ্যে স্বাক্ষর রেখেছেন। প্রায় দুই দশক হায়দ্রাবাদের অন্যতম চালিকাশক্তিতে পরিণত হন। ৪১.১০ গড়ে ২৩৮৪ রান তুলেছিলেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন কেনিয়া জয়ন্তীলাল। ১৮ ফেব্রুয়ারি, ১৯৭১ তারিখে কিংস্টনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৭১ সালে সংরক্ষিত উদ্বোধনী ব্যাটসম্যান হিসেবে ওয়েস্ট ইন্ডিজ গমন করেন। সুনীল গাভাস্কার আহত হলে কিংস্টনে সিরিজের প্রথম টেস্টে অংশ নেন। ঐ টেস্টে তিনি পাঁচ রান সংগ্রহ করতে পেরেছিলেন। পরবর্তীতে আঘাতপ্রাপ্ত সুনীল গাভাস্কারের পরিবর্তে অতিরিক্ত খেলোয়াড় হিসেবে মাঠে নামেন।
এটিই তার খেলোয়াড়ী জীবনের একমাত্র টেস্ট হিসেবে পরিচিতি পায়। তবে, প্রথম-শ্রেণীর খেলাগুলোয় বেশ সফল হয়েছিলেন। ৫৬.২২ গড়ে ৫০৬ রান তুলেন ও ঐ সফরে গড়ের দিক দিয়ে চতুর্থ স্থানে ছিলেন। তবে, ঐ বছরের শেষদিকে ইংল্যান্ড সফরে তেমন সফল হননি।
বালিশ
থাম্ব|বিছানার কোনায় স্তুপ করে রাখা নকশা করা বালিশ। ডান|থাম্ব|একটি প্রাচীন মিশরীয় কাঠের বালিশ থাম্ব|সূচিকার্য করা তুর্কি বালিশ বালিশ ঘুমাতে এবং মাথা/গলা অথবা ঘুমানোর সময় শরীরের অন্যান্য অংশকে অথবা বসার সময় সাপোর্ট দিতে ব্যবহৃত হয়। বালিশ সৌন্দর্যবর্ধনেও ব্যবহৃত হয়। বিছানা, সোফা অথবা চেয়ারে ব্যবহৃত বালিশ কুশন নামে পরিচিত।
সমসাময়িক পশ্চিমা সংষ্কৃতিতে বালিশ একরঙ্গা বা বর্নিল রঙ্গের কাপড়ের আচ্ছাদনে (বালিশের ওয়াড়) ঢাকা থাকে যার ভেতর নরম জিনিস যেমন নরম পালক, সিন্থেটিক ফোম যেকোনকিছু দিয়ে গঠিত হয়। অন্যান্য সংষ্কৃতিতে বালিশ কাঠ অথবা পাথর দিয়ে তৈরী হয়। বিছানার বালিশ সাধারণত কাপড়ের ওয়াড় দিয়ে আবৃত থাকে। বৈঠকখানায় ব্যবহৃত বালিশে সাধারণত শক্ত কাপড়ের আবরন থাকে।
এছাড়াও থ্রো পিলো (যাদের বিশ্বব্যাপী বিভিন্ন আঞ্চলিক ইংলিশে টস পিলো অথবা পিলো শাম বলা হয়) দেখা যায় যা মূলত শোভাবর্ধক এবং সাপোর্ট দেওয়া বা আরামের জন্য বানানো হয় না। কুশন হলো বাতাস অথবা প্যাডিং যেমন ফাপা আশ,পালক,ফোম অথবা রাবার ভর্তি একটি নরম থলে। যুক্তরাজ্যে চেয়ার ও সোফায় ব্যবহৃত বালিশকে কুশন বা থ্রো কুশন বলা হয়, এবং শুধু বিছানার বালিশের ক্ষেত্রে বালিশ শব্দটি ব্যবহৃত হয়। যুক্তরাজ্যে কুশন বর্গাকৃতির হয়, যদিও বিছানার বালিশ আয়তাকার হয়।
শব্দপ্রকরণ
বালিশের ইংরেজি পিলো শব্দটি এসেছে মধ্যযুগের ইংলিশ পিলইউ থেকে, যার উৎস প্রাচীন ইংরেজি শব্দ পাইল (প্রাচিন জার্মান ফুলউইর সদৃশ্য) থেকে এবং ল্যাটিন পালভিনাস থেকে। ১২তম শতাব্দীর আগে পিলো শব্দটি প্রথম ব্যবহৃত হয়েছিল বলে জানা যায়।
আবির্ভাব
৭০০০ অব্দে প্রাচীন মেসোপ্টেমিয়ায় বসবাসকারী লোকেরা প্রথম বালিশ ব্যবহার প্রচলন করেছিল। এই সময়ে কেবল ধনীরাই বালিশ ব্যবহার করতো। বালিশের সংখ্যা মর্যাদার প্রতীক ছিল,সুতরাং একজনের যতবেশি বালিশ থাকতো সে তত বেশি সমৃদ্ধ বলে  ধরা হতো। ঘুমানোর সময় বারবার হওয়া গলা, পিঠ ও কাধের ব্যাথা দুর করার জন্য দীর্ঘদিন ধরে পৃথিবীব্যাপি বালিশ উৎপদিত হয়ে আসছে। ঘুমানোর সময় মানুষের চুল,মুখ,নাক এবং কান থেকে পোকামাকড়কে দূরে রাখতেও বালিশ ব্যবহৃত হতো।
প্রাচীন মিশরে
খ্রীষ্টপূর্বাব্দ ২০৫৫-১৯৮৫ এর প্রাচীন মিশরে  মমি ও কবরের সাথে বালিশ ব্যবহারকে জড়িত করা হয়েছে। প্রাচীন মিশরের বালিশ ছিল কাঠের অথবা পাথরের তৈরি মাথা রাখার স্থান। এইসব বালিশ মৃতের মাথার নিচে রেখে ব্যবহার করা হতো কারণ মনে করা হতো মানুষের মাথা জীবনের মূল এবং পবিত্র। প্রাচীন মিশ্রীয়রা শবের মাথাকে সাপোর্ট দিতে, দেহতেজ উন্নত রাখতে,রক্ত সঞ্চালন চালু রাখতে এবং ওশুভ শক্তিকে দূরে রাখতে এসব কাঠের বা পাথরের বালিশ ব্যবহার করতো।
প্রাচীন ইউরোপে
প্রাচীন ইউরোপের রোমান ও গ্রীকরা নরম বালিশ তৈরীর কৌশল আয়ত্ত করেছিল। বালিশগুলোকে নরম ও আরামদায়ক  করার জন্য তাদের ভেতর খাগড়া,পালক এবং খড় পুর্ন করা হতো। শুধু উচ্চশ্রেনীর লোকেরা এগুলোর মালিক  ছিল, যদিও ঘুমানোর সময় আরামের জন্য সকল শ্রেনীর মানুষের বিভিন্ন প্রকার বালিশ ব্যবহার করতো। প্রাচীন ইউরোপের মানুষেরা গীর্যায় গিয়ে হাটু মুড়ে বসে প্রার্থনার জন্য ও পবিত্র বই রাখার জন্য বালিশ ব্যবহার শুরু করেছিল। এই প্রথা এখনো চালু আছে। এছাড়াও রোমান ও গ্রীকরা প্রাচীন মিশরীয়দের মত মৃতের মাথার নিচে বালিশ ব্যবহার করতো।
প্রাচীন চীনে
থাম্ব|জিন রাজ বংশের(১১১৫-১২৩৪) একটি মাটির বালিশ। চৈনিক বালিশ ছিল ঐতিহ্যগত ভাবে নিরেট, যদিও মাঝে মাঝে তাদের উপর নরম কাপড় ব্যবহৃত হতো। বহু চৈনিক রাজবংশ জুড়ে বিভিন্ন প্রকার উপাদান যার মধ্যে বাশ, পীলু, পোর্সেলিন, কাঠ এবং ব্রঞ্জ ইত্যাদি থেকে বালিশ বানানো হতো। এর মধ্যে সিরামিকের বালিশ সবচেয়ে জনপ্রিয় হয়েছিল। ৫৮১ এবং ৬১৮ সাল এর মধ্যে সুই রাজবংশে সিরামিকের বালিশ প্রথম দেখা গিয়েছিল এবং ৬১৮ ও ৯০৭ এর মধ্যে ট্যাং রাজবংশের সময় বৃহত পরিসরে উতপাদন দেখা দিয়েছিল। চৈনিকরা তাদের বালিশ বিভিন্ন আকারে তৈরী করে ও তাদের উপর জীবজন্তু, মানুষ ও গাছ এঁকে সাজাতো।মাটির পাত্রাদি নির্মাণের একটি সাধারণ  কৌশল হল সিজৌ ওয়ার। ১০ ও ১৪সশ  শতাব্দীর মধ্যে স্নগ,জিন এবং ইউয়ান রাজবংশের সময়ে উৎপাদন ও ব্যবহারের দিক থেকে সিরামিকের বালিশ শীর্ষে  পৌছেছিল, কিন্তু ১৩৬৮ হতে ১৯১১ এর মধ্যে মিং ও কিং রাজবংশের সময়ে বালিশ তৈরীর নতুন উপাদানের আবির্ভাবের ফলে তা কমে যায়।
গঠন এবং অংশসমূহ
ভিতরের বস্তু কাপড় যেমন রেশমি আবরন দিয়ে আবৃত থাকে, যা বালিশের আবরন বা পিলো স্লিপ নামে পরিচিত। কিছু বালিশের সামনে নামের অলঙ্কৃত আবরন থাকে যা সবদিকে বন্ধ ও সাধারণত পিছনে একটি চির থাকে যার মাধ্যমে বালিশটিকে রাখা হয়। আয়তাকার প্রমাণ বালিশের আবরনের সাধারণত যিপার থাকে না, একদিক সবসময় খোলা থাকে,যদিও জিপারওয়ালা বালিশ ওয়াড় প্রায়ই প্রমাণ বালিশে ব্যবহৃত। সবরকম বালিসশের কভার নির্দিষ্ট সময় অন্তর ধোয়ার জন্য পরামর্শ দেওয়া হয় কারণ তারা মানুশের দেহের সংস্পর্শে থাকে। ধোয়ার উপযোগি বালিশ ধোয়ার পর ধুলা এবং জীবাণু দূর হয়। প্রস্তুতকারকরা তাদের পরিষ্কার করার জন্য প্রতি সপ্তাহে পনের মিনিট টামবেল ড্রাইং এর জন্য সুপারিশ করে এবং অত্যাল্প ধুলা পরিষ্কারের জন্য গরম করতে বলে। বালিশের স্বাভাবিক জীবনকাল দুই থেক চার বছর।
প্রকারভেদ
দেহ ও মাথার সাপোর্ট এবং আরামের জন্য বালিশ তৈরী করা হয়। তিন প্রকার বালিশ আছে যেমন, বিছানার বালিশ, অর্থোপেডিক বালিশ এবং নকশা করা  বালিশ,এবং কিছু কাজের দিক থেকে এদের মাঝামাঝি। বালিশের সঠিক আকার বিছানার উপর নির্ভর করে। প্রমাণ আকারের চেয়ে বড় বালিশ কুইন এবং কিং সাইজ বিছানার জন্য ব্যবহৃত হয়।
বিছানার বালিশ নির্বাচন কিছু পরিমানে নির্ভর করে শোবার অবস্থানের উপরঃ প্রস্তুতকারি মুখ নিচে দিয়ে ঘুমানোর জন্য পাতলা ও নরম বালিশ,পিঠ দিয়ে ঘুমানোর জন্য মধ্যম সাপোর্ট এবং পাশ ফিরে ঘুমানোর জন্য মোটা ও শক্ত বালিশ সুপারিশ করে।
বিছানা
থাম্ব|বিছানায় কয়েকটি বালিশ গতানুগতিক বিছানার বালিশ সাধারণত বর্গাকার বা আয়তাকার। যুক্তরাস্ট্রে এই তিনটি আকার পরিচিত (ইঞ্চিতে); প্রমাণ(২০x২৬ ইঞ্চি), কুইন(২০x৩০ ইঞ্চি) এবং কিং(২০x৩৬ ইঞ্চি)। এবং কম পরিচিত আকার হল  জাম্বো (২০x২৮ ইঞ্চি), যা প্রমাণ আকার থেকে বড় কিন্তু কুইন সাইজ থেকে ছোট।
বালিশ সাধারণত অপসারনযোগ্য বালিশের আবরন দিয়ে আবৃত থাকে, যা ধোয়া যায়। রঙ এবং কোন উপাদান থেকে তৈরী তা ছাড়াও বালিশের আবরনকে তিনটি বৈশিষ্টের দ্বারা বর্ণনা করা যায়ঃ আবরনের আকার বালিশের উপযোগি হয়।তাদের দৃষ্টান্তস্বরুপ এভাবে বর্ণনা করা হয়ঃ
স্কয়ারকে যুক্তরাজ্যে তে কন্টিনেন্টাল বলে। জার্মান বালিশের আকার ৮০x৮০সেমি (পুরাতন) বা ৪০x৮০সেমি (নতুন)। বিছানার বালিশের উপশ্রেনি বিবেচনা করলে, ইউরো বালিশ সাকল্যে ২৬x২৬ইঞ্চি এবং পুরানো রীতির ভ্রমণ বালিশ সাকল্যে ১২x১৬ ইঞ্চি।
প্রধান পার্থক্যকারি বৈশিষ্ট হল বালিশের আবরণটি সরল না চারধারে ঝালরযুক্ত। প্রথম ক্ষেত্রে একে বলা হয় 'সরল রীতি' এবং পরেরটিকে বলা হয় 'অক্সফোর্ড রীতি'। "অক্সফোর্ডের সেলাই দেওয়া পাড় বা ঝালরের ভিতরের চার ধারের রঙিন নকশাসহ ৫ সেমি -১০সেমি ঝালর আছে চারপাশে।" বালিশের আবরন খোলা বা পরানো যুক্তরাষ্ট্রের সহজ "থলে রীতি" থেকে ইউরোপে অধিক পরিচিত"গৃহিনি রীতি"পর্যন্ত বিস্তৃত,বালিশ পুরা ধারণ করার জন্য খোলা প্রান্তের ভিতর একটি পকেট থাকে। "হাউজওয়াইফ আসলে  বালিশের আবরনের খোলা প্রান্তে পিছনে একে ধরে রাখার জন্য ফ্ল্যাপসহ একটি ব্যাগ" বালিশ ওয়াড়ে ঢোকানোর আরও উপায় হল ফিতা অথবা বোতাম/বোতামের ছিদ্র। থাম্ব|নীল রঙের বালিশের আবরন সহ একটি পাশবালিশ বডি পিলো বা পাশবালিশ পূর্নবয়স্ক মানুষের সমান হয়, এটি উপরে মাথা ও গলাকে  ও হাটু এবং পায়ের নিচের অংশকে সাপোর্ট দেয়। যারা পাশ ফিরে ঘুমায় বা গর্ভবতী মহিলার জন্য এইরকম বালিশ বিশেষভাবে উপকারি।আকার  ৪০x৪০ সেমি।
অর্থোপেডিক
থাম্ব|পান্ডা আকৃতির ভ্রমণ বালিশ মাথা রাখার জন্য জায়গার ব্যবস্থা করে এবং ঘুমানোর সময় মেরুদন্ডের সাপেক্ষে গলা সোজা রাখার ব্যবস্থা করে নেকপিলো গলাকে সাপোর্ট দেয়। এগুলো সার্ভিকাল বালিশ হিসাবে পরিচিত। অর্থোপেদিক, থেরাপেটিক এবং শল্য চিকিৎসা গ্রহণের রোগিদের আরামদায়ক অবস্থানে ধরে রাখতে সার্ভিকাল বালিশ সাহায্য করে।
ভ্রমণ বালিশ বসা অবস্থায় গলাকে সাপোর্ট দেয়। তাদের ইউ আকৃতি গলার পিছনে গলার চারধারে বসে এবং মাথাকে অস্বস্তিকর ও সম্ভাব্য ক্ষতিকর অবস্থানে চলে যাওয়া থেকে রক্ষা করে। যদিও ইউ আকৃতির বালিশ মাঝে মাঝে মাথাকে জোর করে সামনে ঠেলে  দিয়ে গলার অসাড়তা সৃষ্টি করতে পারে।
বসার সময় টেইলবোনে চাপ দূর করার জন্য মাঝখানে জায়গাসহ টোরাস আকৃতির দৃঢ় বালিশ হল ডোনাট বালিশ। যারা টেইলবোন অঞ্চলের আঘাতে ভুগেছে বা হেমোরয়েডের ব্যাথায় ভুগেছে বা মলাশয়ের অন্যান্য অসুখে ভুগেছে প্রাথমিকভাবে তারা এসব বালিশ ব্যবহার করে।
বসা অবস্থায় পিঠের নিচের অংশ ও চেয়ারের পিঠের মধ্যে সৃষ্ট স্থান পুরন করে পিঠের নিচের অংশের ভেতরমুখি বাককে সাপোর্ট দেওয়ার জন্য লাম্বার বালিশ বানানো হয়। এসব বালিশ গাড়ি চালানো বা অফিসে বসার সময় পিঠের নিচের অংশকে সাপোর্ট দেওয়ার জনয় ব্যবহৃত হয়। অর্থোপেডিক বালিশ মেমরি ফোম বালিশের মত একইরকম।
শোভাবর্ধক
থাম্ব|সোফার উপর স্তুপ করা বালিশ শোভাবর্ধক বালিশ দ্বৈত উদ্দেশ্য সাধন করে। তাদের প্রায়ই উজ্জ্বল আবরন থাকে যা তারা যে কক্ষে থাকে তার শোভাবর্ধনের কাজ করে। যেহেতু শোভাবর্ধক কাপড় প্রস্থে ৫৪ ইঞ্চি হয়,অনেক শোভাবর্ধক বালিশ সাকল্যে ১৭x১৭ ইঞ্চির হয়। (৫৪/৩=১৮ কম সেলাই অনুমোদিত) সম্পূর্ণ সাজানো বিছানায় ব্যবহৃত হলে, শোভাবর্ধক বালিশ শোবার সময় সরিয়ে রাখা হয়, যেহেতু ধোয়ার উপযোগি বালিশের ওয়াড়ে তারা আবৃত থাকেনা, বিছানাতে পাওয়া গেলেও তারা সেখানে শোভাবর্ধনের জন্য থাকে, ফলে তারা এই শ্রেনিতে পড়ে। এসব বালিশ পেশাদার অথবা মুক্তপেশাজীবিদের দ্বারা তৈরি হতে পারে।
বাড়ির সর্বসাধারণের জন্য উন্মুক্ত অংশ, যেমন সোফা,চেয়ার এবং উইন্ডোসিটে শোভাবর্ধক বালিশ পাওয়া যায়। এখানে এদের সাধারণ ব্যবহার অর্থোপেডিক ও বিছানার বালিশ উভয়কেই ওভারল্যাপ করতে পারে। উদাহরণ স্বরুপ কোন ব্যক্তির নির্দিষ্ট কোন মেডিকাল কারণ না থাকলে তিনি সোফায় বসার সময়,ছোট শোভাবর্ধক বালিশ ব্যবহার করবেন। একইভাবে, সাময়িক ঘুমের জন্য মাথা ও গলাকে সাপোর্ট দেওয়ার জন্য শোভাবর্ধক বালিশ সুবিধাজনক, যদিও তারা বিছানার বালিশের মত বালিশের ওয়াড়ে আবৃত থাকে  না।
বাসায় ব্যবহার অনুযায়ী শোভাবর্ধক বালিশের পাচটি প্রতিশব্দ আছে।"একসেন্ট" পিলো গৃহসজ্জার অন্য অংশের উপর জোর দেয়।"সোফা পিলো" এবং "কুশন পিলো" শোভাবর্ধক বালিশ সাধারণত যেখানে পাওয়া যায় তা নির্দেশ করে। "টস পিলো" ও "থ্রো পিলো" তাদের স্থানে যে উপায়ে এসেছে তা নির্দেশ  করে।
নভেল্টি বালিশ হাস্যকর বস্তুর আদলে হয়(কলা, ডাকতে থাকা পাখি, মানুষের পা, যান্ত্রিক কুড়াল, প্রাক্তন প্রেসিডেন্ট) এবং তারা কক্ষ বা লাউঞ্জ এলাকাতে ঔজ্জ্বল্য ও কৌতুক রসবোধ যোগ করতে ব্যবহৃত হয়।
বিছানা সজানোর এক স্তুপ বালিশের সামনে টেন্ট-ফ্ল্যাপ বালিশ রাখা হয়। "টেন্ট-ফ্ল্যাপ" শব্দটি বালিশের উপর আটকানো ও মুখের উপর নিচের দিকে গুটানো আলাদা কাপড়ের ফ্ল্যাপকে বর্ণনা করতে ব্যবহৃত হয়। টেন্ট-ফ্ল্যাপ ঢিলা অথবা আলগাভাবে সেলাই করা হতে পারে; ফ্ল্যাপ ঢিলা হলে ফ্ল্যাপকে ভারীভাবে চাপ দেওয়ার জন্য শোভাবর্ধক ঝালর ব্যবহার করা হয় যতে এটি  ভালভাবে ঝুলে থাকে।
ফ্লোর পিলো শোভাবর্ধক বালিশের আরেকটি উপশ্রেনি। এই বালিসের আকার ২৬x২৬ ইঞ্চি (কাপড়ের প্রস্থের অর্ধেক,কম সেলাই অনুমোদিত)
আন্তর্জাতিক বাস্কেটবল সংস্থা
ফিবা বা আন্তর্জাতিক বাস্কেটবল সংস্থা (International Basketball Federation) বিভিন্ন দেশের জাতীয় বাস্কেটবল সংস্থার একটি সংগঠন যা আন্তর্জাতিক পর্যায়ে বাস্কেটবল প্রতিযোগিতার নিয়ন্ত্রক সংস্থা হিসেবে পরিচিত। সংস্থাটি ১৯৩২ সালে প্রতিষ্ঠিত হয়। প্রতিষ্ঠাকালীন সময়ে আর্জেন্টিনা, চেকোস্লোভাকিয়া, গ্রীস, ইতালি, লাতভিয়া, পর্তুগাল, রোমানিয়া এবং সুইজারল্যান্ড - এই আটটি দেশ সদস্য ছিল। ঐ সময় সংস্থায় কেবলমাত্র শৌখিন খেলোয়াড়দেরকে অন্তর্ভুক্ত করা হতো। এর সমার্থক শব্দগুচ্ছ ফরাসী ভাষা ফেদারেশিও ইন্টারনেশিওনালে ডি বাস্কেটবল এমেচার থেকে উদ্ভূত হয়ে পরবর্তীকালে ফিআইবিএ বা ফিবা নামে পরিচিতি লাভ করে। ১৯৮৯ সালে এমেচার শব্দটি বাদ দেয়া হয়। কিন্তু বাস্কেটবলের বিএ শব্দটিকে অক্ষুণ্ন রাখা হয়। বর্তমানে ২১৩টি দেশের জাতীয় বাস্কেটবল সংস্থা এর সদস্য। দাপ্তরিক ভাষা হিসেবে রয়েছে - ইংরেজি, ফরাসী, জার্মান, রুশ এবং স্প্যানিশ ভাষা।
কার্যাবলী
আন্তর্জাতিক বাস্কেটবল সংস্থা বাস্কেটবল খেলার আইন-কানুন আন্তর্জাতিকভাবে প্রণয়ন করে থাকে। ব্যবহৃত উপকরণের নির্দিষ্টতা, প্রয়োজনীয় সুযোগ-সুবিধা প্রদান, ক্রীড়াবিদদের স্থানান্তরসহ আন্তর্জাতিক বাস্কেটবল প্রতিযোগিতার জন্যে রেফারীকে মনোনয়ন দিয়ে থাকে। সদস্যভূক্ত ২১৩টি দেশের জাতীয় বাস্কেটবল সংস্থাকে নিয়ন্ত্রণের জন্যে ৫টি জোন বা কমিশনে বিভাজন করা হয়েছে। সেগুলো হলো :-
ফিবা বাস্কেটবল বিশ্বকাপ
প্রতি চার বছর অন্তর বৈশ্বিক প্রতিযোগিতারূপে পুরুষদের ফিবা বাস্কেটবল বিশ্বকাপ অনুষ্ঠিত হয়। ১৯৫০ থেকে ২০১০ সাল পর্যন্ত এটি ফিবা বিশ্ব চ্যাম্পিয়নশীপ নামে পরিচিত ছিল। ২০১৪ সাল থেকে ফিবা বাস্কেটবল বিশ্বকাপ আনুষ্ঠানিকভাবে যাত্রা শুরু করবে। বিশ্বকাপে অংশগ্রহণের জন্যে বাস্কেটবল ক্রীড়ার উদ্ভাবক জেমস নাইস্মিথকে সম্মান জানিয়ে নাইস্মিথ ট্রফি প্রতিযোগিতায় অংশগ্রহণকারী দলগুলোকে প্রতিদ্বন্দ্বিতা করতে হয়। ফিবা প্রমিলা বিশ্ব চ্যাম্পিয়নশীপও চার বছর অন্তর অনুষ্ঠিত হয় কিন্তু তা পৃথক দেশে।
২০০৯ সালে ফিবা তিনটি নতুন প্রতিযোগিতার কথা ঘোষণা করেছিল -
ইউনিকর্ন
ইউনিকর্ন বলতে স্বর্গীয় ঘোড়াকে বোঝায়। এরা অলৌকিক ক্ষমতাসম্পন্ন পৌরাণিক প্রাণী। তাদের গতি আলোর গতির সাথে তুলনীয়। সাধারণ সময়ে শান্ত ও পবিত্র হলেও প্রয়োজনে প্রচণ্ড বুদ্ধিমান ও শক্তিশালী। শক্তিতে কোনো ইউনিকর্নকে আটকানো একেবারেই অসম্ভব। বিভিন্ন সংস্কৃতির উপকথায় দুর্দান্ত সব আখ্যানের অন্যতম আকর্ষণের মধ্যে একটি। প্রাচীন গ্রীস থেকে ভারত, মেসোপটেমিয়া থেকে চীন সব দেশেই এর চর্চা আছে। এরিস্টটল, টিসিয়াস, প্লিনি, স্ট্র্যাবো কিংবা মার্কো পলোর মতো পণ্ডিতেরা পর্যন্ত তার অস্তিত্বের পক্ষে সাফাই গেয়ে গেছেন।